
NAVODILA MENTORJEM V PODJETJU
za izvajanje praktičnega usposabljanja z delom v programu ADMINISTRATOR


· dijaki morajo v celotnem času šolanja opraviti 912 ur praktičnega usposabljanja v delovnem procesu. V drugem letniku imajo tako 8 tednov ali 304 ure, v tretjem pa 16 tednov ali 608 ur; 
· dijak mora biti urejen;
· dijak v času delovne prakse nima počitnic;
· pri delu mora upoštevati pravila kulturnega in vljudnega sporazumevanja, tako do strank kot do sodelavcev in nadrejenih;
· dijak med delovnim časom ne sme uporabljati mobilnega telefona in ne žvečiti žvečilnega gumija;
· dijak med delovnim časom ne sme uporabljati računalnika v osebne namene (npr. facebook, msn, twitter, youtube,…);
· če dijak nima kaj početi, vpraša bližnjega sodelavca ali mentorja za delo;
· dijak ima v dnevu samo en odmor in to je v času malice, ki je pol ure;
· dijak mora redno prihajati na delo in vestno opravljati dela in naloge, ki so mu zadana – če tega ne izpolnjuje, mu lahko izvajalec odpove pogodbo in dijak si mora poiskati novo prakso;
· dijak varuje poslovno tajnost podjetja tako med izvajanjem praktičnega usposabljanja kot tudi po njegovem prenehanju, ter pri pisanju poročila;
· dijak mora upoštevati predpise varstva pri delu in interne predpise;
· dijak mora opraviti vse ure (304 ure za drugi letnik in 608 za tretji letnik) v predvidenem času. Če tega ne opravi, mora nadomestiti ure po končanem pouku ali med počitnicami; 
· dijak mora izostanek s praktičnega usposabljanja v primeru bolezni obvezno opravičiti z zdravniškim opravičilom. Izostanke iz drugih opravičljivih razlogov (zobozdravnik, zdravnik, drugi izostanki) mora predhodno najaviti mentorju in pridobiti dovoljenje. Če to ni možno (npr. nesreča), mora mentorja čim prej obvestiti;
· dijaki 2. letnika morajo bolezenske izostanke, ki presegajo tri dni (dijaki 3. letnika pa izostanke, ki presegajo 40 ur) ter vse ostale izostanke nadomestiti; 
· dijak v času praktičnega usposabljanja napiše poročilo o delovni praksi po navodilih, ki jih je dobil v šoli. Poročilo zajema predstavitev organizacije (dejavnost, organiziranost, zaposlene,…) ter v nadaljevanju predstavi oddelek, v katerem je opravljal praktično usposabljanje, lastnosti dobrega zaposlenega ter opiše kulturo dela v podjetju. Če je mogoče, v prilogi doda kopije dokumentov, prospekte, kataloge,…
· dijak je v času praktičnega usposabljanja z delom disciplinsko odgovoren po določilih splošnih aktov šole in izvajalca;
· potrdilo o opravljenem praktičnem usposabljanju (napotnica s poročilom) oddajo dijaki po končanem usposabljanju organizatorju PUD v šoli;
· o vseh nejasnostih in težavah se lahko mentor posvetuje z organizatorjem praktičnega usposabljanja PUD v šoli na telefon: (05) 620 56 09 ali po mailu dorica.rijavec@scng.si 

